system
Răspunde în limba română, în stilul Wikipedia, cat mai corect gramatical.
user
Ai detalii despre Taxa pe valoarea adăugată?
assistant
Taxa pe valoarea adăugată (prescurtat TVA, VAT în engleză) este un impozit indirect suportat de consumatorul final al bunului/serviciului respectiv.
TVA este un impozit încasat de fiecare agent economic care participă la ciclul economic al realizării unui produs sau prestării unui serviciu care intră în sfera de impozitare. După exercitarea dreptului de deducere, agenții economici impozabili care au participat la ciclul economic virează soldul TVA la bugetul de stat.

Franța a fost prima țară care a adoptat taxa pe valoare adăugată în anul 1954.

În România sunt în vigoare 3 cote de TVA:
 o cota standard: 19% 
 doua cote reduse: 9% și 5%.

Forme 
De-a lungul timpului, acest impozit a îmbrăcat 3 forme:
 taxă cumulată;
 taxă unică;
 taxă unică cu plată fracționată.

În România, s-au aplicat: taxa unică – înainte de 1989, taxa cumulată – în perioada 1989-1993 (impozit pe circulația mărfurilor), taxa pe valoarea adăugată – după 1993.

Rate ale TVA

Țări din afara UE 

Nota 1: HST este un combinat la nivel federal/provincial TVA-ul este colectat în unele provincii. În restul Canadei, GST-ul este 5% federal TVA-ul și dacă există, o taxă Taxa Provincială pe vânzări (PST) este o taxă separată.

Nota 2: Nu există o cotă redusă cu adevărat, dar se oferă avantaje fiscale pentru casele noi care au o cotă de 4,5%.

Nota 3: Această taxă nu se aplică în Hong Kong și Macau, care sunt independente din punct de vedere financiar ca regiune administrată specială.

Nota 4: Rata a fost 14% până la 1 martie 2007 când a fost redusă la 7%. Taxa redusă se aplică la costuri încălzire, lucruri imprimate (ziare), facturi de restaurant (notă), prestări hoteliere și majoritatea alimentelor.

Nota 5: TVA-ul nu este implementant în 2 din cele 28 de state din India.

Nota 6: Exceptie Eilat, unde taxa nu este crescută.

Nota 7: TVA-ul în Israel este un status de flux. A fost redus de la 18% la 17% ăn Martie 2004, la 16.5% în Septembrie 2005, apoi la 15.5% în Iulie 2006. A fost crescută din nou la 16.5% în Iulie 2009 doar ca să fie scăzută din nou la rata curentă de 16% în 1 ianuarie 2010.

Nota 8: Introducerea unei taxe de bunuri și vânzări de 3% în 6 mai 2008 a înlocuit Taxa de impozit pe încasări dupa reducerea de taxe.

Nota 9: In the 2005 Budget, the government announced that GST would be introduced in January 2007. Many details have not yet been confirmed but it has been stated that essential goods and small businesses would be exempted or zero rated. Rates have not yet been established as of June 2007.

Nota 10: Președintele Filipinelor are puterea de a crește taxele la 12% după 1 ianuarie 2006. Taxa a fost crescută la 12% în 1 februarie.

Țări din UE

Elemente specifice 
Aceste elemente sunt stipulate în legislația în vigoare pentru o mai bună înțelegere și aplicare. Elementele specifice taxei pe valoarea adăugată sunt:

a) denumirea impozitului apare ca taxă pe valoarea adăugată și sugerează foarte clar și asupra cui se aplică: asupra valorii adăugate create de firme.

b) persoanele impozabile sunt acele persoane care desfășoară, de o manieră independetă și indiferent de loc, activități economice oricare ar fi scopul sau rezultatul acestei activități. Pentru a deveni persoane plătitoare de TVA trebuie ca persoanele impozabile să se înregistreze în scop de TVA la autoritățile fiscale în mod obligatoriu sau opțional.
Persoanele care nu trebuie să se înregistreze în scop de TVA sunt microîntreprinderile și persoanele neimpozabile. Excepție sunt achizițiile intracomunitare de mijloace de transport noi, pentru care și persoanele neimpozabile trebuie să plătească TVA, fără a avea obligația să se înregistreze în scop de TVA.

c) materia impozabilă este baza de calcul a taxei pe valoare adăugată și o reprezintă:

- prețul de vânzare al bunurilor și tariful serviciilor prestate atunci când taxa se stabilește de furnizor;

- prețul de cumpărare al bunurilor atunci când se aplică taxarea inversă când taxa se stabilește de cumpărător;

- prețul de cumpărare al bunurilor sau cheltuielile aferente serviciilor prestate când au loc livrări sau prestări către sine;

- valoarea în vamă al bunurilor atunci când se aplică taxarea inversă, potrivit căreia taxa este stabilită de organele vamale;

- marja profitului adică diferența dintre prețul de vânzare al bunurilor și costul de achiziție al acestora atunci când se aplică regimul special de calcul al taxei.

Baza de calcul nu cuprinde:

- rabaturile, remizele, risturnele, sconturile și alte reduceri de preț, acordate de furnizori direct clienților la data exigibilității taxei; 

- sumele reprezentând daune-interese, penalizările;

- dobânzile, percepute după data livrării sau prestării, pentru plăți cu întârziere; 

- valoarea ambalajelor care circulă între furnizori și clienți, prin schimb, fără facturare; 

- sumele achitate de furnizor sau prestator, în numele și în contul clientului, și care apoi se decontează acestuia, precum și sumele încasate în numele și în contul unei alte persoane.

Pentru stabilirea bazei de impozitare se poate utiliza tehnica directă sau cea indirectă.

d) sfera de cuprindere se referă la operațiunile ce se supun taxării adică operațiuni impozabile și se bazează pe 5 principii (p. teritorialității, p. originii produselor, p. destinației bunurilor, p. exigibilității)
	În funcție de prevederile legilor fiscale privind taxarea, operațiunile sunt:

- taxabile – se supun taxării la locul livrării sau la locul cumpărării bunurilor;

- scutite – nu se supun taxării în momentul livrării sau al cumpărării bunurilor;

- nontransferurile – operațiuni care din punct de vedere al TVA nu reprezintă transferuri de bunuri.

	În funcție de regimul taxării, operațiunile sunt:

- interne – au loc între furnizori și clienți care își desfășoară activitatea în aceeași țară, fiind taxate conform normelor interne;

- intracomunitare – au loc între persoane impozabile ce sunt înregistrate în scop de TVA în țările membre diferite ale 
Uniunii Europene, taxare se face în țara de destinație a bunurilor;

- externe – îmbracă forma exportului (nu se taxează) și importului (se taxează).

	Conform legii, operațiunile ce intră în sfera TVA sunt:

- operațiuni taxabile: acele livrări de bunuri și servicii ce se supun taxării;

- operațiuni scutite cu drept de deducere: acele operațiuni care reprezintă exporturi sau livrări intracomunitare de bunuri 
care nu sunt taxate în România dar pentru care TVA este deductibilă;

- operațiuni scutite fără drept de deducere: acele operațiuni care nu se supun taxării și pentru care TVA nu este deductibilă.

e) suportatorul impozitului este consumatorul de bunuri și servicii: persoane fizice care sunt consumatori finali, persoanele juridice și persoane fizice autorizate care nu sunt plătitori de TVA. Aceste persoane nu au posibilitatea recuperării sau deducerii acestui impozit.

f) sursa impozitului o reprezintă contravaloarea TVA recuperată în urma vânzării de bunuri și servicii. La baza stabilirii TVA de plată stă principiul autocompensării potrivit căruia plătitorul are dreptul să-și recupereze TVA suportată în momentul cumpărării bunurilor și al serviciilor destinate operațiunilor impozabile. Aceasta se acoperă din taxa colectată aferentă vânzării bunurilor sau prestării serviciilor, prin auto-lichidare – deducerea taxei concomitent cu colectarea, atunci când se adoptă metoda simplificării; sau prin restituire de la bugetul statului atunci când taxa de dedus este mai mare decât taxa de colectat.

g) unitatea de impunere o reprezintă unitatea de măsură pentru exprimarea mărimii operațiunilor impozabile.

h) cota de impozit este aferentă unei unități de impunere; în România se aplică mai multe cote, în funcție de operațiunea impozabilă.

i) calculul constă în stabilirea acestei taxe potrivit normelor fiscale; TVA se calculează:

- în momentul livrării bunurilor și a prestării serviciilor atunci când taxa este stabilită de furnizor;

- în momentul achiziției bunurilor atunci când se aplică taxarea inversă și când taxa este stabilită de cumpărător;

- în momentul vămuirii bunurilor, iar calculul taxei cade în sarcina organelor vamale;

j) plătitorii sunt persoane care livrează bunuri sau prestează servicii, aplicându-se taxarea directă. Totuși, în unele situații obligația plății cade în sarcina beneficiarului de bunuri și servicii, potrivit taxării inverse, în operațiuni ca: importurile de bunuri, în cazul răspunderii solitare a cumpărătorului sau vânzătorului de bunuri cu persoana obligată la plata taxei sau în cazul achizițiilor intracomunitare,unde obligația TVA cade în sarcina persoanei care a furnizat codul valabil în scop de TVA.
	În cazul aplicării taxării inverse se aplică procedeul autolichidării (procedeu prin care plătitorul de TVA trebuie concomitent să colecteze taxa pentru o deduce) dacă atât cumpărătorului cât și vânzătorului sunt plătitori de TVA. Procedeul are drept scop prevenirea fraudelor și evaziunii fiscale și ușurarea procedurii de decontare cu bugetul statului.

k) termenul de plată se referă la termenul scadent când acest impozit trebuie achitat la bugetul statului. Codul Fiscal prevede: până în 25 ale lunii următoare, atunci când perioada este lunară și până în 25 a primei luni a trimestrului următor, atunci când această perioadă este semestrială; în momentul când se generează dreptul de import pentru bunurile respective, conform legislației vamale.

l) sancțiunile fiscale se aplică la sustragerea de la declararea și plata acestui impozit, la obținerea de rambursări ilegale; sancțiunile pot fi aplicate de autoritatea fiscală sub formă de penalități, amenzi fiscale în funcție de valoarea și natura prejudiciului, neglijență sau intenție. Sancțiunile penale sunt rezolvate de autoritățile abilitate de lege.

Cota de TVA în România a evoluat astfel:
1 iulie 1993 – 31 decembrie 1994 – 18% și cota 0
1 ianuarie 1995 – 31 ianuarie 1998 – 18%, 9% și cota 0
1 februarie 1998 – 31 decembrie 1999 – 22%, 11% și cota 0
1 ianuarie 2000 – 31 mai 2002 – 19% și cota 0
1 iunie 2002 – 31 decembrie – 2003 - 19%
1 ianuarie 2004 – 1 iulie 2010 – 19%, 9% si 0%
De la 1 iulie 2010, TVA-ul a crescut cu 5 puncte procentuale, de la 19% la 24%.

De la 1 ianuarie 2016 TVA a scazut cu patru procente - de la 24% la 20%.

De la 1 ianuarie 2017 TVA a scazut cu un procent - de la 20% la 19%.

Deductibilitate 
Deductibilitatea sau taxa deductibilă se referă la taxa pe valoare adăugată plătită de o firmă pentru achiziționarea de bunuri și servicii necesare pentru buna desfășurare a afacerii.

TVA-ul colectat reprezintă suma totală a taxei pe valoarea adăugată pe care o companie o colectează de la clienți. Această colectare are loc prin intermediul facturilor emise pentru bunurile și serviciile vândute.

TVA-ul deductibil poate fi dedus din TVA-ul colectat și ulterior plătit statului, astfel încât diferența să fie achitată către bugetul de stat.

Împărțirea bunurilor și serviciilor după deductibilitate 
În funcție de categoria în care se încadrează, bunurile și serviciile se împart în:

Bunuri și servicii cu drept de deducere:

 achizițiile de bunuri pentru revânzare – TVA-ul plătit la cumpărarea de bunuri pe care afacerea le va revinde poate fi considerat TVA deductibil;
 achizițiile de servicii – TVA-ul plătit pentru diverse servicii necesare în desfășurarea activității economice, precum serviciile de consultanță, contabilitate, reparații, întreținere a echipamentelor etc.;
 achizițiile de bunuri de capital – TVA-ul plătit la cumpărarea de bunuri de capital, cum ar fi echipamente, mașini sau mobilier, poate fi dedus pe parcursul perioadei de amortizare a acestora;
 cheltuielile cu utilitățile – TVA-ul aferent facturilor de utilități (electricitate, apă, gaze etc.) folosite în scopul activității economice poate fi considerat TVA deductibil;
 cheltuielile cu transportul – TVA-ul plătit pentru serviciile de transport utilizate în legătură cu activitatea comercială, fie că este vorba despre transportul mărfurilor sau deplasarea angajaților.

Bunuri și servicii fără drept de deducere:

 bunurile și serviciile destinate exclusiv utilizării personale sau pentru alte scopuri necomerciale;
 serviciile medicale și asistența medicală;
 educația și formarea profesională, cu anumite excepții;
 operațiunile legate de asigurări și operațiunile financiare.

Note

Legături externe 
 Calculator TVA

Fiscalitate